**ROMANIA**

**JUDETUL TIMIS**

**MUNICIPIUL TIMISOARA**

**CONSILIUL LOCAL**

**PROCES - VERBAL**

**Încheiat astăzi 31.10.2022 cu ocazia şedinţei extraordinare a**

**Consiliului Local al Municipiului Timişoara**

**Preşedinte de şedinţă –Dl. Viceprimar Ruben Latcau**

**Din cei de 27 de consilieri au fost prezenţi ;**

**Au absentat:**

**Din partea executivului participă: domnul primar Dominic Fritz, domnul viceprimar Ruben Lațcău, domnul viceprimar Cosmin Tabara Amanar și domnul Secretar General Caius Suli**

 ORDINEA DE ZI:

1. Proiect de hotărâre privind aprobarea dobândirii de către Municipiul Timişoara, a imobilului-teren înscris în CF nr. 454430 Timișoara nr. cad. 454430 ce face obiectul renunţării la dreptul de proprietate de către Șandru Remus-Alexandru și Șandru Cosmina-Ramona şi totodată, trecerea terenului respectiv, din domeniul privat în domeniul public al Municipiului Timişoara, cu destinaţia de “teren pentru drum”.
2. Proiect de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenurilor aferente construcțiilor proprietate privatã, dobândite în baza L112/1995.
3. Proiect de hotărâre privind trecerea imobilului înscris în CF 450103-C2 aflat în domeniul public al Municipiului Timișoara și administrarea Spitalului Clinic nr. 4 ”Victor Babeș” -Timișoara, din domeniul public în domeniul privat al Municipiului Timișoara, în vederea scoaterii din funcțiune, casării și demolării.
4. Proiect de hotărâre privind aprobarea operațiunii de rectificare a suprafeței terenului situat în str. Iasomiei nr.1 aferent Postului de transformare nr.11761.
5. Proiect de hotărâre privind aprobarea operațiunii de rectificare a suprafeței terenului aferent Postului de transformare nr.51771.
6. Proiect de hotărâre privind aprobarea operațiunii de rectificare a suprafeței terenului aferent Postului de transformare nr.1024, situat în calea Buziașului.
7. Proiect de hotărâre privind aprobarea operațiunii de rectificare a suprafeței imobilului cu nr. cad. 402287, situat în Timișoara strada Podgoriei nr. 7.
8. Proiect de hotărâre privind aprobarea modificării Contractului de delegare a gestiunii serviciilor publice de transport persoane în aria administrativ-teritorială a Asociației de Dezvoltare Intercomunitară ”Societatea Metropolitană de Transport Timișoara” cu operatorul Societatea de Transport Public Timișoara S.A.
9. Proiect de hotărâre privind aprobarea Planului local de măsuri al Municipiului Timișoara pentru integrarea minorității rome pentru perioada 2022-2023.
10. Proiect de hotărâre privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind acordarea unor subvenții asociațiilor, fundațiilor și cultelor recunoscute în România, acreditate ca furnizori de servicii sociale potrivit legii române, cu personalitate juridică, care înființează și administrează unități de asistență socială, pentru anul 2023.
11. Proiect de hotărâre privind asigurarea pazei și protecției obiectivelor și a bunurilor de interes public și privat aparținând Municipiului Timișoara, de către personalul contractual (guarzi) din cadrul Serviciului Pază Obiective a Direcției Generale a Poliției Locale Timișoara.
12. Proiect de hotărâre pentru completarea Hotărârii Consiliului Local nr. 336/12.07.2022 privind darea în administrare a imobilului din Timişoara, str. C. Porumbescu și Piața N. Bălcescu, nr. 7-8 și nr. 2 - Cinema Victoria, către Centrul de Proiecte al Municipiului Timișoara pentru o perioadă de 5 ani și încheierea contractului de administrare.
13. Proiect de hotărâre privind neexercitarea dreptului de preemțiune din partea Consiliului Local al Municipiului Timișoara, la intenția de înstrãinare a spațiului cu altã destinație decât aceea de locuințã ap.SAD, etaj parter, aferent imobilului din Timișoara, strada 16 Decembrie 1989, nr.14, identificat cu C.F nr. 400958-C1-U5 Timișoara, nr.cadastral 400958-C1-U5, la prețul de 53.000 euro.
14. Proiect de hotărâre privind schimbarea destinației imobilului compus din construcții și teren situat în Timișoara, str. Țebea nr.12, (fostă str. Geml) în care a funcționat fosta Grădiniță PN nr. 23, din spațiu pentru învățământ preuniversitar de stat în spațiu pentru desfășurarea unor activități caritabile și servicii sociale, pe o perioadă de 10 ani.

Proiectele de hotărâre înscrise pe Proiectul ordinii de zi au fost trimise spre avizare comisiilor pe domenii de specialitate ale Consiliului Local al Municipiului Timișoara și au fost initiate de Primarul Municipiului Timișoara – domnul Dominic Fritz.

**DL. MOȘIU**: Noi le votăm salariile, numai să nu fie prea mici, sau prea mari. Să ne explice cineva.

**DL. LAȚCĂU**: Serviciul Public CERC a fost înființat de către administrația liberală, un proiect pe fonduri europene. Aici sunt mai multe companii care au spații închiriate, preponderent e Conti Commercial Vehicles, care închiriază peste 50% din spații, mai sunt încă 5 companii pe lângă Conti care închiriază, mai sunt prestatori care fac pregătire pentru calificare profesională, mai există o mașină de injecție, asta nu știu dacă e închiriată, cred că nu și în general serviciul își produce banii pe care îi cheltuie cu finanțarea. Pentru municipiu acest serviciu ar trebui să facă mai mult. Am avut mai multe discuții cu operatori din parcul industrial Freidorf, mai ales pe ce înseamnă injecție d emase plastice, pentru că mașinile pe care acest serviciu le deține pot fi folosite pentru manufacturarea matrițelor, iar mașina de injecție e pentru mase plastice. E nevoie de extinderea acestei competențe, e cerere mare în Timișoara. Acum avem discuții cu firme și intenția e să extindem acest serviciu, să aducem înauntru și Politehnica, dar dintre clădirile pe care primăria le-a construit și le deține tot timpul am descoperit că aceasta e bine întreținută, activă, condițiile sunt aproape ca în prima zi în care a fost inaugurată. E unul dintre puținele proiecte care cu adevărat ăși îndeplinește criteriile de finanțare.

**DL. LULCIUC**: Nu mi-ați spus dacă sunt funcționari publici angajații nostri de la CERC sau nu?

**DL**. **LAȚCĂU**: Sunt personal contractual.

**DL. LULCIUC**: Dvs. ne-ați spus acum că ei administratează foarte bine o clădire și că avem chiriași. În rest ne-ați povestit despre ce dotări are clădirea și că avem discuții. Nu ne-ați spus nici un partener serios care are câteva contracte în implementare cu CERC. Ne-ați spus de utilaje, spații pe care știm să le dăm bine în chirie și pentru asta trebuie să mărim salarii personalului contractual.

**DL. LAȚCĂU**: Jumătate din spațiu e închiriat de probabil cel mai mare operator economic din Timișoara. Noi avem în momentul acesta două spații de genul acesta, care au și rol de incubator. Unul e Incuboxx, altul e CERC-ul. Dacă ne uităm la cum arată clădirea, câți operatori economici au sediul acolo, își acoperă cheltuielile din încasări. Poate fi extinsă, într-adevăr. Putem organiza o vizită când doriți.

**DL. LULCIUC**: Nu mi-ați spus numărul de angajați.

**DL. PRIMAR**: Suntem foarte deschiși. E o instituție înființată în timpul administrației liberale. Sunt sigur că PNL are poate o viziune proprie și noi vedem un potențial la CERC. Dacă vreți să îl desființați, să îl transformați în altceva suntem deschiși pentru orice propunere și vă rog să ne trimiteți în scris orice propunere. N-am înțeles care e viziunea dvs.

**DL. LAȚCĂU**: Putem organiza o vizită. Numărul de angajați s-a schimbat cu unul în minus în acești ani, pentru că pe perioada de implemenatre erau niște condiții vis-a-vis de implementare care trebuiau și au fost respectate. De când acea perioadă a expirat unul dintre anagjați a plecat. Sunt cred 5 angajați acum în această structură.

**DNA. SZILAGYI: Ar** trebui să vedem cum se poate regândi acest CERC ca o structură pentru sprijinul afacerilor și dacă există o infrastructură care nu e total ocupată, în ce măsură prin acest CERC am putea să oferim o oportunitate afacerilor creative, mai ecologice, mai sustenabile, să fie găzduite acolo. Ar putea dezvolta cooperarea dintre firme. Se pot copia modele din alte orașe mari din Europa. Ideea e de a dezvolta și pune în valoare ceea ce poate să ofere o structură gata constituită, în loc să discutăm dacă ar trebui să desființăm sau nu. E nevoie de a construi mai multă capacitate pentru resursele umane de acolo, de a îi ajuta, dar nu să îi desființăm. Hai să ne uităm la oportunități, nu la probleme.

**DL. LAȚCĂU**: Există un potențial mare acolo, dar nu e rolul administrației locale să fie în poziția de lider în dezvoltarea tehnologică. Trebuie să fim sinceri, să acceptăm că nu ave această competență. Noi trebuie să oferim aceste facilități mediului antreprenorial local și eventual universitășilor într-un parteneriat, dar cel mai bun lucru ar fi dacă există acestă dorință să discutăm în afara ședinței cum am ăutea să dezvoltăm această inițiativă.

**DL. LULCIUC**: Mi-ar plăcea să discutăm. Nu dorim desființarea. Suntem de acord că are potențial. Săptămâna viitoare dacă aveți timp dorim să facem o vizită acolo.

**DL. LAȚCĂU**: Supunem la vot amendamentul pe care l-am făcut, modificarea datei de implementare de la 1 octombrie, la 1 noiembrie. Votăm amendamentul, care corectează o eroare.

* 17 voturi pentru

Votăm punctul 22 în ansamblu, cu amendamentul aprobat.

* 19 voturi pentru
* 1 abținere.

**PUNCTUL 23 AL ORDINII DE ZI**

**Proiect de hotărâre privind predarea in custodie către Universitatea** **de Științele Vieții ”Regele Mihai I” din Timișoara a 37 arbori cu container**.

**DL. LAȚCĂU**: Aceștia sunt palmierii.

**DL. DIACONU**: Eu mă întreb cum am ajuns să aprobăm această revoluție a spațiilor verzi în Timișoara, adică mutarea celor 37 de arbori cu containr de la Horticultura la Universitatea de Științele Vieții ”Regele Mihai I și aș vrea să știm, pentru că cuvântul de ordine e viziune, care este viziunea dumneavoastră pentru cei 37 de arbori cu container de tip palmier, care înțeleg că se vor reîntoarce în luna mai, pentru că avem daor o perioadă scurtă în care facem această predare de custodie. Care e viziunea cu privire la cei 37 de arbori?

**DL. LAȚCĂU**: Au fost două revoluții. Aceasta nu e o revoluție, e o aducere la normalitate. Prima a fost aceea în care am încercat să devenim Dubai și să avem palmieri mari și frumoși, o revoluție care a eșuat. Și a fost a doua revoluție prin care campania de a deveni insulă exotică a fost ascunsă sub preș și mutată pe Avram Imbroane undeva în fundul unui depozit, fără să mai știe cineva că respectivele obiecte de inventar încă există și sunt întreținute de companai primariei pe care am pus-o să facă acest lucru fără să o plătim pentru lucrul acesta și cred că e mai normal să nu mai continuăm această abordare de dubaizare și ascundere sub preș și cred că cea mai potrivită instituție care se poate ocupa de astfel de plante exotice, care evident nu pot crește pe străzile din Timișoara precum experiența de viața ne-a arătat, este Universitatea de Științe Agricole, care cu astfel de lucruri se ocupă și cred că această moștenire cultură a domnului Robu poate să supraviețuiască în condiții decente.

**DL. DIACONU**: Atunci de ce faceți acest gest, doar pentru câteva luni?

**DL. LAȚCĂU**: Pentru a ne asigura că această moștenire culturală, palmierii, nu își încetează existența. Nu cred că trebuie să construim o seră la Horticultura, pe Avram Imbroane, să cheltuim sute de mii de lei pe care îi ascundem în inventar și în tot felul de deconturi, doar ca să nu se usuce palmierii. Cred că abordarea corectă e să îi predăm cu documente.

**DL. DIACONU**: Atât de multe lucruri am auzit despre bieții palmieri care nu au costat puțin.

**DL. LAȚCĂU**: Sunteți cel mai în măsură din consiliul local să ne spuneți care a fost viziunea cu acești palmieri și cum am putea să o continuăm.

**DL. DIACONU**: Care e viziunea dvs. din mai 2023, pentru că am văzut tot felul de viziuni cu privire la proiecte de acum 5 ani, care sunt parte a viziunii noastre. Vreau să văd și palmierii ca parte a viziunii dvs.

**DL. LAȚCĂU**: După ce ați cumpărat palmierii, a râs țara de noi, i-ați plantat pe Avram Imbroane în fundul unei curți, Horticultura a ars gaz în fiecare iarnă ca să încălzească o seră pentru acești palmieri. Eu zic că e de bun simț să îi dăm unei instituții care se poate ocupa de ei.

**DL. DIACONU**: De ce nu îi dăm pe termen mai lung. De ce îi dăm numai până în mai ?

**DL. LAȚCĂU**: Care a fost viziunea de la început cu acești palmieri?poate putem să urmăm această viziune.

**DL. DIACONU**: Erau pe un bulevard. Vreți să îi aduceți înapoi din mai sau de ce nu faceți asta pe doi ani, sau trei?

**DL. LAȚCĂU**: Am putea să facem o licitație cu strigare.

**DL. DIACONU**: Sunt convins că chiar jumătate dintre ei ați putea să îi achiziționați.

**DL. ȚOANCĂ**: Nici un consiliu local din trecut nu a cumpărat acești palmieri. Cred că a fost apanajul Horticultura. Aici dau dreptate colegului Diaconu. Suntem de acord, pentru că e vorba de Universitate, dar ce se întâmplă cu ei din mai, iunie? Îi repunem pe stradă? Altfel, aducându-i în plenul consiliul local și nefiind vorba de o decizie chiar și din trecut a consiliului loca, fiind vorba de o decizie de management a unei societăți din subordine, nu cred că are rost să jucăm un meci de ping-pong. Dl. primar, îi aducem, îi lăsăm la Universitate?

**DL. PRIMAR**: Deocamdată Universitatea a acceptat să aibă grijă de ei peste iarnă. eu cu siguranță nu am nici o intenție să îi aduc înapoi, vreau să scap de ei și sper ca Universitatea să se îndrăgostească de ei astfel încât să aibă grijă de ei restul vieții lor.

**DL. MOȘIU**: Palmierii în Timișoara nu sunt o premieră. Începând de la 1900 până în perioada interbelică există cărți poștale, au existat palmieri în Timișoara. Există și azi, mergeți la Bastion să vedeți, este o terasă, MGM, care a păstrat palmierii peste noapte, acum am 2m jumate înălțime, deci nu văd de ce se ironizează chestia asta. Nu a inventat-o nici dl. Robu, nici liberalii. Sunt aclimatizați, dacă nu erau se uscau toți, s-au uscat doar trei. Privații cred că abea ar aștepta să cumpere așa ceva, nu e de râs, dacă primăria nu îi apreciază. Nu e o premieră, palmierii au fost și acum 100 de ani în centru, în proprietăți, la niște case nemțești, care aveau palmieri după 1900.

**DL. LAȚCĂU**: Votăm punctul 23 de pe ordinea de zi.

* 19 voturi pentru
* 1 vot împotrivă

**PUNCTUL 24 AL ORDINII DE ZI**

**Proiect de hotărâre privind revocarea dreptului de administrare al Horticultura SA asupra imobilului din Piața Victoriei nr. 1/b SAD 6.**

**DL. LULCIUC**: Din cunoștințele mele acest spațiu a fost proaspăt reabilitat în vara anului 2022, aș fi vrut să ni se prezinte în consiliu cat a costat reabilitarea și de ce după ce a fost reabilitat acum se revocă dreptul de administrare?

**DL. PRIMAR**: Este o măsură lăsată de Curtea de Conturi mai de mult timp, pentru că atunci când Horticultura a primit acest spațiu încă era legal să se facă acest lucru, între timp noi nu mai putem să dăm în administrare societăților noastre comerciale, ci trebuie să dăm printr-un contract de închiriere și în urma revocării Horticultura va trebui să ia o decizie, dacă o să vrea să închirieze acel spațiu, ceea ce sper, sau dacă vor să renunțe, în funcție și de cât ne iese evaluarea spațiului și prețul de închiriere, deci din păcate nu mai avem posibilitatea legală să ”dăm un tratament preferențial” societăților noastre propri.

**DL. LULCIUC**: Știm cumva care a fost considerentul pentru care în vara am făcut reabilitarea spațiului ca în toamnă să ne pierdem dreptul de administrare asupra lui ? e cineva de la Horticultura aici să ne lămurească și poate ne spune și suma?

**DL. PRIMAR**: O să dăm mai departe cuiva de la Horticultura.

**DL. LAȚCĂU**: Votăm.

* 20 voturi pentru
* 1 vot împotrivă

**PUNCTUL 25 AL ORDINII DE ZI**

**Proiect de hotărâre privind aprobarea volumului și a prețurilor de referință și de pornire în licitație a 56,89471 metri cubi masă lemnoasă din fondul forestier proprietate publică a Municipiului Timișoara.**

**DL. MOȘIU**: Masa lemnoasă are 5 zecimale. Cum o fi reușit persoana respectivă să calculeze masa lemnoasă cu 5 zecimale? Nici aurul nu se măsoară cu 5 zecimale. Dacă e cineva care ar putea să ne explice cum au reușit să măsoare masa lemnoasă cu 5 zecimale. Noi votăm aici anumite substanțe care probabil că sunt interzise.

**DL. LAȚCĂU**: Nu pot să vă dau acest răspuns, dl. consilier. Văd că cineva a fost extrem de detaliat și minuțios și a pus 5 zecimale. Discuția poate să fie cu compartimentul de specialitate și cu cei de la Romsilva care au făcut estimarea și se ocupă de aministrare, pentru că cifrele acestea le avem de la administratorul fondului forestier, adică de la Romsilva și sunt convins că inginerii silvici ai lor pot să vă explice metoda stiintifică prin care au făcut această măsurătoare.

**DL. MOȘIU**: Sunt convins că nu de la ei e greșeala.

**DL. SANDU**: Partea asta cu lemnul e extrem de reglementată, cu sancțiuni foarte grave, dacă se depășește, dacă nu se atinge, eu sunt curios cine își asumă această măsurătoare la a 5a zecimală și să răspundă pentru rezultatul măsurătorii.

**DL. LAȚCĂU**: Prestatorul de servicii pe care primăria îl are, care administrează pădurea, fondul forestier. Pe lângă Pădurea Verde, primăria mai are încă două păduri în zona Lugoj, iar acest administrator este administratorul pădurilor statului. Romsilva.

**DL. SANDU**: Chiar am trecut prin asemenea estimări și știu cum se fac și ce presupune, deci e de râsul lumii.

**DL. LAȚCĂU**: Votăm.

* 19 voturi pentru
* 1 vot împotrivă